जनसहयोग से 48 दिन में बन गई मराठा बस्ती
शहरमें जन सहयोग का जज्बा मराठा बस्ती को फिर से बसाने में देखने को मिला। दीवाली पर आग में जलकर पूरी तरह नष्ट हुई मराठा बस्ती जनसहयोग से 48 दिन में दुबारा पूरी तरह बनकर तैयार हो गई। वहां पर 58 मकान बनाए गए हैं और बीच में बने मंदिर का पुनर्निमाण किया गया। उस पर जाली लगाने का अंतिम काम भी सोमवार को किया गया। इसके साथ ही इतने दिन से खानाबदोश का जीवनयापन कर रहे परिवारों ने अपने मकानों में शिफ्ट होना शुरू कर दिया। अभी तक 10 लाख रुपए में से 7.98 लाख रुपए ही आया है।
दीवाली से एक दिन पूर्व 10 नवंबर को मराठा बस्ती में आग लग गई थी, जिससे यहां रहने वाले 58 झोपडिय़ां जल गईं थीं। लोगों के बर्तन, कपड़े अन्य घरेलू सामान भी नष्ट हो गया था। सांसद ओम बिरला विधायक संदीप शर्मा ने जनसहयोग से इस बस्ती के पुनर्निर्माण की घोषणा की थी। इसके बाद शहरवासियों ने गजब का जज्बा दिखाया और उन लोगों के खाने से लेकर कपड़े और मकान बनाने तक में दिल खोलकर सहयोग किया। व्यापारी सुभाष अग्रवाल ने इसके लिए लोहा उपलब्ध करवाया और डेरा सच्चा सौदा के सेवादारों ने निर्माण शुरू किया।करीब 10 मकानों में तो लोग रहने भी लग गए।
इन लोगों के लिए टॉयलेट बाथरूम बनाने का जिम्मा नगर निगम ने लिया है। बस्ती में 4-4 बाथरूम टॉयलेट बनाने के लिए जगह खाली छोड़ी गई है। निगम के अधिकारी सर्वे भी कर चुके हैं और अगले सप्ताह से उसका काम शुरू होगा।
मराठा बस्ती का जनसहयोग से नक्शा की बदल गया।
hin_Deva hin_Deva hin_Deva hin_Deva awa_Deva